oliverkinch/danmarks-statistik huggingface dataset:
Producent- og importpriser for varer stiger fortsat

15. september 2022

Det samlede producentprisindeks for varer steg i august 2022 med 37,6 pct. i forhold til samme måned sidste år. Årsstigningen i producentprisindekset er 2,6 procentpoint større end i sidste måned, hvor indekset steg med 35,0 pct. Det er den højeste årsstigning for det samlede producentprisindeks i den periode indekset har været opgjort. Importprisindeks for varer er i samme periode steget med 20,1 pct. Stigningen i importprisindekset er 0,2 procentpoint større end i sidste måned, hvor indekset på årsbasis steg med 19,9 pct.

Producent- og importprisindeks for varer  august 2022

15. september 2022 - Nr. 313

Hent som PDF

Næste udgivelse: 17. oktober 2022

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Firmaernes salg faldt i juli

15. september 2022

Firmaernes samlede salg ekskl. energi faldt 0,5 pct. fra juni til juli, mens det indenlandske salg faldt 2,7 pct. Når udviklingen i maj-juli sammenlignes med de foregående tre måneder, steg firmaernes salg ekskl. energi med 1,7 pct. I samme periode steg det indenlandske salg med 6,7 pct. Salget er korrigeret for normale sæsonudsving og effekten af handelsdage. Denne statistik opgøres i løbende priser, hvorfor resultaterne skal ses i lyset af den senere tids betydelige prisstigninger, læs mere nedenfor.

Firmaernes køb og salg  juni og juli 2022

15. september 2022 - Nr. 312

Hent som PDF

Næste udgivelse: 13. oktober 2022

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Stabil produktion af mælk i Danmark

14. september 2022

Ændret 14. september 2022 kl. 16:38

Der er desværre fejl i data i figuren og tekst vedr. 2012 - 2015 data for mængden af indvejet mælk. I første udgave indgik den indvejede økologiske mælk dobbelt.

Vis hele teksten »
« Minimer teksten

Produktionen af mælk i Danmark har været rimelig stabil gennem de seneste år. I andet kvartal 2022 var den samlede indvejede mælk på mejerierne med 1.437 mio. kg stort set uændret i forhold til samme kvartal de seneste fire år. For ti år siden blev der indvejet 1.277 mio. kg. mælk svarende til 12,6 pct. mindre end i dag. Heraf var de 125 mio. kg økologisk (9,8 pct.). I andet kvartal 2022 blev der indvejet 187 mio. kg økologiske mælk, hvilket er 13,0 pct. af den indvejede mælk på mejerierne.

Animalsk produktion (kvt.)  2. kvt. 2022

14. september 2022 - Nr. 310

Hent som PDF

Næste udgivelse: 18. november 2022

Alle udgivelser i serien: Animalsk produktion (kvt.)

Kontakt

Mona Larsen, tlf. 24 81 68 47

Kilder og metode

Oplysningerne om mængder indsamles hos aftagerne af animalske produkter, Fødevare- styrelsen og Landbrug & Fødevarer. Eksporten opgøres i den officielle udenrigshandelsstatistik, suppleret med oplysninger fra landbrugets afgiftsfonde. Slagtningerne hos producenterne fastsættes skønsmæssigt. Kilderne er mere konkret beskrevet i statistikdokumentationerne.

Vis hele teksten »
« Minimer teksten
Statistik­dokumentation

Animalske landbrugsprodukter

Pelsdyrproduktion (Afsluttet)

Pris- og mængdeudvikling i jordbruget (Afsluttet)

Slagtedyr og kødproduktion

Ægproduktion

Landbrugs- og gartneritællingen

Mælk og mejeriprodukter

Del sidens indhold
Hver femte privatansat er i et udenlandsk ejet firma

13. september 2022

I 2020 var 21 pct. af lønmodtagerne i den private sektor i Danmark ansat i et udenlandsk ejet firma. Det er næsten den samme andel som i 2019. De næsten 8.100 udenlandsk ejede firmaer i Danmark udgjorde kun 3 pct. af det samlede antal firmaer, men de beskæftigede, hvad der svarer til 318.000 fuldtidsansatte i 2020. Omsætningen i de udenlandsk ejede firmaer var på 1.043 mia. kr., svarende til 24 pct. af den samlede omsætning i den private sektor.

Udenlandsk ejede firmaer  2020

13. september 2022 - Nr. 309

Hent som PDF

Næste udgivelse: 29. august 2023

Alle udgivelser i serien: Udenlandsk ejede firmaer

Kontakt

Asbjørn Hviid Mikkelsen, tlf. 29 42 68 36

Kilder og metode

På basis af oplysninger fra Nationalbanken, private datakilder og firmaernes officielle regnskaber dannes populationen af udenlandsk ejede firmaer. Oplysninger om firmaernes branche og størrelse er hentet fra den generelle firmastatistik. De udenlandsk ejede firmaer omfatter dem, det har været muligt at finde vha. ovennævnte kilder og det vurderes til at udgøre langt hovedparten. I forbindelse med offentliggørelse af nye tal kan der forekomme revisioner i tidligere offentliggjorte tal. 
I statistikken er fastlæggelsen af et firmas ejerskab knyttet til den ultimative ejer, der har kontrol over firmaet, dvs. har mulighed for at fastlægge et firmas generelle strategi ved om nødvendigt at vælge en bestyrelse. Som hovedregel fortolkes den kontrollerende enhed som den ultimative ejer, der direkte eller indirekte besidder mere end 50 pct. af egenkapitalen eller aktionærenes stemmerettigheder. Ultimativ ejer skal forstås i relation til den direkte ejer, idet et firma umiddelbart kan være ejet (direkte) fra et land, selvom det i sidste ende (ultimativt) er ejet fra et andet land. Fx vil et firma i Danmark, der i første omgang er ejet fra fx Luxembourg, men som i sidste ende er ejet med kontrol fra Sverige, indgå i statistikken som et svensk firma. Tilsvarende vil et firma ejet direkte fra Luxembourg indgå som et dansk firma, hvis den ultimative ejer med kontrol er placeret i Danmark.

Vis hele teksten »
« Minimer teksten
Statistik­dokumentation

Udenlandsk ejede firmaer
Lidt højere årsstigninger i forbrugerpriserne

12. september 2022

I august 2022 steg det samlede forbrugerprisindeks med 8,9 pct. i forhold til samme måned året før. I juli var den tilsvarende stigning 8,7 pct. Det er den højeste årsstigning i forbrugerprisindekset siden januar 1983, hvor årsstigningen var 9,0 pct. Det er i høj grad prisændringer inden for varer, der hæver årsstigningen i forbrugerprisindekset. Varer er i gennemsnit steget 13,4 pct. det seneste år, og det er den højeste årsstigning siden september 1981, hvor årsstigningen var 13,7 pct. Inden for varer er det i meget høj grad årlige prisstigninger på fødevarer, el, gas og brændstof, der gør sig gældende i august 2022. Forbrugerprisindekset eksklusive energi og ikke-forarbejdede fødevarer (kerneinflationen) havde en årsstigning på 6,0 pct. i august, hvilket er en stigning fra 5,5 pct. måneden før. Det er bl.a. prisstigninger på nye biler og restauranter, der trækker kerneinflationen op. Det er den højeste kerneinflation siden februar 1988, hvor den ligeledes var 6,0 pct.

Forbruger- og nettoprisindeks  august 2022

12. september 2022 - Nr. 307

Hent som PDF

Næste udgivelse: 10. oktober 2022

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Mange økologiske mejerivarer til foodservice

12. september 2022

Salget af økologiske varer til foodservice (storkøkkener o.l.) adskiller sig tydeligt fra det samlede salg til foodservice, når man ser på varekurvens sammensætning. Fx udgør mejeriprodukter og æg 31 pct. af det økologiske salg mod 12 pct. af det samlede salg til foodservice. Kød og fisk udgør derimod kun 5 pct. af det økologiske salg mod 17 pct. af det samlede salg. Der sælges også færre økologiske frostvarer men mere frugt og grønt. Opdelingen af det samlede salg på varegrupper er foretaget for første gang i årets undersøgelse.

Salg af føde- og drikkevarer til foodservice  2021

12. september 2022 - Nr. 308

Hent som PDF

Næste udgivelse: 23. august 2023

Alle udgivelser i serien: Salg af føde- og drikkevarer til foodservice

Kontakt

Martin Lundø, tlf. 51 46 15 12

Kurt-Kristian Bech, tlf. 51 16 91 99

Kilder og metode

120 virksomheder med foodservice (typisk fødevaregrossister) indgår i årets undersøgelse.Salget fordelt på kundegrupper er baseret på skøn fra virksomhederne. Fødevarestyrelsens økologiske spisemærke viser andelen af økologiske indkøbte føde- og drikkevarer hos spisesteder: guld (90-100 pct.), sølv (60-90 pct.) og bronze (30-60 pct.). Antal spisemærker siger ikke noget om størrelsen af spisestederne. Undersøgelsen er gennemført med finansieringsbidrag fra Ministeriet for Fødevarer, Landbrug og Fiskeri.

Vis hele teksten »
« Minimer teksten
Statistik­dokumentation

Salg af føde- og drikkevarer til foodservice

Del sidens indhold
Fortsat lav og vigende tilgang af nye biler

9. september 2022

Der blev registreret 11.700 nye personbiler i august opgjort i sæsonkorrigerede tal, og det er 1,9 pct. færre end i juli. Tilgangen til husholdningerne og erhvervene i august var hhv. 4,1 pct. laveret og uændret. Det samlede antal registreringer af nye biler i perioden juni-august 2022 var 1,3 pct. lavere end i marts-maj. I husholdningerne var faldet på 2,2 pct., mens tilgangen i erhvervene var uændret. I denne artikel er der fokus på den aktuelle situation for elbilerne mht. registreringer af nye, import af brugte og den aktuelle bestand.

Nyregistrerede motorkøretøjer  august 2022

9. september 2022 - Nr. 306

Hent som PDF

Næste udgivelse: 11. oktober 2022

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Første stigning i to år

9. september 2022

I andet kvartal steg antallet af modtagere af kontanthjælpsydelser med 5.200 til 99.200, hvilket er den første stigning siden andet kvartal 2020. Den seneste stigning i antallet af modtagere af kontanthjælpsydelser skal ses i lyset af tilstrømningen af ukrainske flygtninge, der modtager selvforsørgelses-, hjemsendelses- og overgangsydelse. Stigningen i foråret 2020 var afledt af nedlukningen i forbindelse med den første COVID-19 nedlukning. Tallene er korrigeret for normale sæsonudsving.

Kontanthjælpsydelser (kvt.)  2. kvt. 2022

9. september 2022 - Nr. 305

Hent som PDF

Næste udgivelse: 9. december 2022

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
Varehandlen trak eksporten op i juli

8. september 2022

I juli steg den samlede eksport af varer og tjenester med 3,0 pct. til 167 mia. kr. Den samlede import steg med 0,2 pct. til 137 mia. kr. Den samlede eksport er over de seneste tre måneder steget 8,3 pct., mens importen er steget 5,8 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  juli 2022

8. september 2022 - Nr. 302

Hent som PDF

Næste udgivelse: 10. oktober 2022

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Byggeomkostninger stiger for sjette kvartal i træk

8. september 2022

I andet kvartal 2022 steg de samlede omkostninger ved at bygge ny bolig med 3,6 pct. i forhold til første kvartal 2022. Dette skyldtes en stigning i de samlede materialeomkostninger på 3,8 pct. og en stigning i arbejdsomkostninger på 3,1 pct. De samlede omkostninger til at bygge et enfamiliehus steg 3,8 pct., da materialeomkostninger steg med 4,0 pct., mens arbejdsomkostninger steg med 3,1 pct. For byggeri af etageboliger steg de samlede omkostninger med 3,1 pct., grundet en stigning i materialeomkostninger på 3,1 pct. og en stigning i arbejdsomkostninger på 3,0 pct.

Byggeomkostningsindeks for boliger  2. kvt. 2022

8. september 2022 - Nr. 304

Hent som PDF

Næste udgivelse: 8. december 2022

Alle udgivelser i serien: Byggeomkostningsindeks for boliger

Kontakt

Peter Fink-Jensen, tlf. 21 34 76 92

Kilder og metode

Byggeomkostningsindekset belyser udviklingen i omkostningerne ved at bygge en bolig og anvendes bl.a. til at prisregulere byggekontrakter.

Vis hele teksten »
« Minimer teksten
Statistik­dokumentation

Byggeomkostningsindeks for boliger
Udenlandske gæster strømmede igen til Danmark

8. september 2022

I juli 2022 var der samlet 8,3 mio. overnatninger på hoteller, feriecentre, vandrerhjem, campingpladser og i lystbådehavne. Det er en stigning på 800.000 overnatninger i forhold til juli 2021. Stigningen skyldes, at de udenlandske gæster i den grad vendte tilbage til Danmark i juli. Der var i alt 3,1 mio. udenlandske overnatninger på hoteller, feriecentre, vandrerhjem, campingpladser og i lystbåde-havne i juli 2022. De udenlandske overnatninger i juli 2022 var højere end før COVID-19 - man skal tilbage til 1997 før antallet af udenlandske overnatninger i juli overstiger dette års juli. Modsat stigningen i de udenlandske overnatninger faldt de danske med 960.000 til 5,1 mio. overnatninger. På trods af faldet, er de danske overnatninger for juli stadig højere end årene før COVID-19, og antallet af danske juli-overnatninger er kun overgået i 2020 og 2021.

Overnatninger på hoteller, feriecentre, campingpladser og vandrerhjem mv.  juli 2022

8. september 2022 - Nr. 303

Hent som PDF

Næste udgivelse: 10. oktober 2022

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Fald i den danske industriproduktion i juli

7. september 2022

Den danske industris samlede produktion faldt 2,6 pct. i juli. Faldet kommer efter seks måneder med stigende produktion og set over perioden maj-juli, så er produktionen steget med 4,8 pct. i forhold til de foregående tre måneder. På trods af faldende produktion i juli ser det ud til, at den danske industri klarer sig bedre end andre vestlige lande. I juli var produktionen i Danmark 10,1 pct. højere end i december 2021, mens produktionen i USA var 2,1 pct. højere. Hverken Sverige, Tyskland, Storbritannien eller det samlede EU-27 havde, ved udarbejdelsen af denne artikel, udgivet tal for produktionen for juli. Produktionen i Sverige lå i juni 2,8 pct. højere end december 2021, mens produktionen i EU-27 og Storbritannien lå henholdsvis 1,7 pct. og 0,1 pct. højere. Den tyske produktion var i juni 1,7 pct. lavere end december 2021. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  juli 2022

7. september 2022 - Nr. 300

Hent som PDF

Næste udgivelse: 7. oktober 2022

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Fortsat fald i biblioteksudlån i 2021

7. september 2022

I forbindelse med nedlukningerne i 2020 grundet COVID-19, faldt udlånstallene hos folkebibliotekerne fra 29,4 mio. i 2019 til 21,6 mio. i 2020 svarende til et fald på 27 pct. Fra 2020 til 2021 er der blevet udlånt 4,2 mio. færre materialer, hvilket svarer til et fald på 19 pct. Det fortsatte fald kan tilskrives, at 2021 ligeledes var ramt af nedlukninger. Det procentvise fald er højest i Midtjylland (23 pct.) og mindst i Hovedstaden (16 pct.). Til gengæld er det absolutte fald højest i både Midtjylland og Hovedstaden med 1,2 mio. færre udlån.

Biblioteker  2021

7. september 2022 - Nr. 301

Hent som PDF

Næste udgivelse: 7. juli 2023

Alle udgivelser i serien: Biblioteker

Kontakt

Trine Jensen, tlf. 20 13 88 17

 Isabel Maria dos Santos Cardoso, tlf. 61 50 11 61

Kilder og metode

Statistikken bygger på spørgeskemaer udsendt til alle folkebiblioteker, filindberetninger fra bibliotekernes administrationssystemer samt supplerende informationer fra Slots- og Kulturstyrelsen. Formålet med folkebiblioteksstatistikken er at belyse bibliotekernes aktiviteter (de pædagogiske læringscentres).   

Vis hele teksten »
« Minimer teksten
Statistik­dokumentation

Biblioteker

Del sidens indhold
Fortsat få tvangsauktioner trods stigning i august

6. september 2022

Med 123 tvangsauktioner i august mod 117 måneden før er antallet af tvangsauktioner steget med 5 pct. den seneste måned, når der korrigeres for normale sæsonudsving. På trods af de seneste måneders stigninger er antallet af tvangsauktioner over de seneste tre måneder stadig lidt lavere end de foregående tre måneder. Således blev der i den seneste tremånedersperiode juni-august 2022 bekendtgjort 346 tvangsauktioner mod 350 tvangsauktioner i perioden marts-maj 2022.

Tvangsauktioner  august 2022

6. september 2022 - Nr. 299

Hent som PDF

Næste udgivelse: 6. oktober 2022

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Flere konkurser, men færre tabte job

6. september 2022

Der var 230 erklærede konkurser i august blandt aktive virksomheder, når der korrigeres for normale sæsonudsving, og det er 9,6 pct. flere end i juli. Konkurserne medførte 893 tabte job (omregnet til fuld tid) i faktiske tal, hvilket er 14,5 pct. færre end i juli. Antallet af konkurser i aktive virksomheder i perioden juni-august var 6,2 pct. højere end i marts-maj, mens jobtabet var 7,7 pct. højere. Den seneste udvikling understøtter en stigende tendens i antallet af konkurser gennem det seneste år.

Konkurser  august 2022

6. september 2022 - Nr. 298

Hent som PDF

Næste udgivelse: 6. oktober 2022

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Flere virksomheder mangler it-specialister

2. september 2022

Danske virksomheder oplever i stigende grad mangel på medarbejdere med de rette kompetencer til it-udvikling og -drift. I 2022 svarede hver tredje virksomhed, med mindst ti ansatte, at de beskæftiger it-specialister, mens godt hver tredje i denne gruppe, svarende til 12 pct. af alle virksomheder, havde ledige it-stillinger, der ikke kunne besættes. Dette er en stigning på fire procentpoint sammenlignet med 2020, hvor 8 pct. af virksomhederne havde ledige it-stillinger, som ikke kunne besættes. Udfordringerne med at skaffe it-specialister opleves hos halvdelen af de store virksomheder med over 250 ansatte og for 59 pct. i branchen information og kommunikation. Desuden er virksomheder i Hovedstaden og Midtjylland i højere grad ramt af manglen på medarbejdere med it-kompetencer. Generelt har danske virksomheder oplevet en stigende mangel på arbejdskraft efter COVID-19. Ifølge statistikken Ledige stillinger var 3,7 pct. af samtlige stillinger ubesatte i første kvartal 2022 sammenlignet med 2,3 pct. sidste år, mens tal fra den Registerbaserede ledighedsstatistik viser, at andelen af bruttoledige faldt fra 4,5 pct. i januar 2021 til 2,7 pct. i samme måned 2022.

It-anvendelse i virksomheder  2022

2. september 2022 - Nr. 297

Hent som PDF

Næste udgivelse: 5. september 2023

Alle udgivelser i serien: It-anvendelse i virksomheder

Kontakt

Anton Erenbjerg, tlf. 20 14 57 90

Anne Sofie Hummelmose, tlf. 21 15 35 55

Kilder og metode

It-anvendelse i virksomheder er en årlig opgørelse af danske virksomheders brug af it. Statistikken opgør udbredelse og anvendelse af it, herunder brug af it-teknologier og elektronisk handel. Stikprøven består af ca. 4.000 virksomheder og dækker virksomheder i de private, ikke-finansielle byerhverv med mindst ti fuldtidsansatte.

Vis hele teksten »
« Minimer teksten
Statistik­dokumentation

It-anvendelse i virksomheder

Del sidens indhold
Antallet af ledige stillinger stiger fortsat

1. september 2022

Antallet af ledige stillinger i den private sektor steg i andet kvartal med 2.800 til 71.400, når der er korrigeret for sæsonudsving. Stigningen fra de foregående syv kvartaler er dermed fortsat. Antallet af ledige stillinger er fordoblet i forhold til starten af 2020 umiddelbart før den første COVID-19-nedlukning, der medførte et markant fald. Andelen af ledige stillinger udgjorde i andet kvartal 3,7 pct. af samtlige stillinger, hvilket er uændret i forhold til første kvartal.

Ledige stillinger  2. kvt. 2022

1. september 2022 - Nr. 295

Hent som PDF

Næste udgivelse: 25. november 2022

Alle udgivelser i serien: Ledige stillinger

Kontakt

Monica Wiese Christensen, tlf. 21 73 34 69

Kilder og metode

Statistikken dækker tilnærmelsesvist den private sektor, idet statistikken dækker de fleste brancher, som domineres af private virksomheder. Der indsamles dog ikke data for landbrug, skovbrug og fiskeri samt kultur, fritid og anden service. En ledig stilling er en lønnet stilling, der er
nyoprettet, ubesat eller er ved at blive ledig, og som arbejdsgiveren tager
aktive skridt til at besætte med en egnet kandidat uden for den pågældende
virksomhed. Statistikken udarbejdes kvartalsvis, men data indsamles månedsvis, og statistikken er således ikke en status på et givet tidspunkt, men beskriver ledige stillinger som et gennemsnit for hele kvartalet.

Vis hele teksten »
« Minimer teksten
Statistik­dokumentation

Ledige stillinger

Del sidens indhold
Markant stigning i de unges koncertforbrug

1. september 2022

Kulturvaneundersøgelsens måling fra andet kvartal 2022 viser, at hver fjerde i befolkningen har været til koncert inden for den seneste tremånedersperiode. Der var flest i den yngste aldersgruppe (16-24 år), der havde været ude og høre musik. 38 pct. havde været til koncert, hvilket er markant højere sammenlignet med de øvrige aldersgrupper. En sammenligning af de nyeste tal med samme periode i 2019 viser, at andelen af koncertgængere i den yngste aldersgruppe er steget fra 25 pct. i 2019 til 38 pct. i 2022, det vil sige en stigning på 13 procentpoint i forhold til perioden før COVID-19-pandemien ramte Danmark. De 45-54-årige havde som den eneste aldersgruppe et lavere forbrug med et fald på fire procentpoint i andet kvartal 2022 sammenlignet med samme periode i 2019. De øvrige aldersgruppers forbrug af koncerter er meget lig deres forbrug i andet kvartal 2019 med udsving på to procentpoint og derunder.

Kulturvaner  2. kvt. 2022 unges kulturforbrug

1. september 2022 - Nr. 296

Hent som PDF

Næste udgivelse: 1. december 2022

Alle udgivelser i serien: Kulturvaner

Kontakt

Anders Yde Bentsen, tlf. 40 33 68 81

Kilder og metode

Kulturvaneundersøgelsen gennemføres hvert kvartal, som en spørgeskemaundersøgelse blandt ca. 15.000 personer, der udgør et repræsentativt udsnit af befolkningen i alderen 16 år og derover. Ca. 4.500 besvarelser indsamles. For at opnå en tilstrækkelig statistisk sikkerhed baserer de fleste tabeller sig på tal fra fire kvartaler samlet årsvist.

Vis hele teksten »
« Minimer teksten
Statistik­dokumentation

Kulturvaneundersøgelsen

Del sidens indhold
Ledigheden steg til 2,7 pct. i juli

31. august 2022

I juli steg antallet af ledige med 2.800 til 77.800 personer, så ledigheden udgjorde 2,7 pct. af arbejdsstyrken. Stigningen skyldes 2.500 flere ikke-aktiverede ledige og 300 flere aktiverede ledige.

Arbejdsløsheden (md.)  juli 2022

31. august 2022 - Nr. 293

Hent som PDF

Næste udgivelse: 30. september 2022

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Mindre stigning i passagertallet på jernbanen i 2021

31. august 2022

I 2021 steg antallet af passagerer på det danske jernbanenet til 211 mio., hvilket svarer til en stigning på 5,1 pct. i forhold til året før. På trods af stigningen, som kommer efter et kraftigt fald i antallet af passager i 2020, var antallet af passagerer i 2021 fortsat under niveauet før COVID-19. Passagertallet må formodes både i 2020 og 2021 at være stærkt påvirket af restriktionerne grundet COVID-19 herunder nedlukninger, reducerede pladser i togene og mere hjemmearbejde. Stigningen i passagertallet i 2021 var inden for alle kategorier på nær S-tog, som oplevede et mindre fald på 2,8 pct.

Jernbanetransport (år)  2021

31. august 2022 - Nr. 294

Hent som PDF

Næste udgivelse: 31. august 2023

Alle udgivelser i serien: Jernbanetransport (år)

Kontakt

Inger Hansen, tlf. 40 23 78 84

Mathias Dybdahl Bluhme, tlf. 40 22 56 37

Kilder og metode

Transportarbejde opgøres i tonkm eller personkm. En tonkm/personkm er det arbejde, der foregår, når et ton eller en person flyttes en km. Oplysningerne er ikke sæsonkorrigerede.

Vis hele teksten »
« Minimer teksten
Statistik­dokumentation

Jernbanetransport
Stigning i BNP i andet kvartal 2022

31. august 2022

Bruttonationalproduktet (BNP) steg med 0,9 pct. i andet kvartal 2022, når der korrigeres for prisudvikling og sæsonbevægelser. Den positive udvikling i andet kvartal 2022 er bredt funderet med fremgang i de fleste brancher, hvor hotel- og restaurantionsbranchen gav det største bidrag til væksten. Den positive udvikling for hotel- og restaurantionsbranchen skal ses i lyset af COVID-19-relaterede restriktioner i januar. Beskæftigelsen steg med 0,7 pct. i andet kvartal 2022. Der har været generel jævn fremgang i BNP siden første kvartal 2021 med undtagelse af en kraftig vækst i fjerde kvartal 2021, efterfulgt af et mærkbart fald i første kvartal 2022. Fra første kvartal 2021 til andet kvartal 2022 er den gennemsnitslige BNP-vækst på 1,2 pct. Den tilsvarende gennemsnitslige vækst i beskæftigelsen er på 1,3 pct. BNP-væksten i første kvartal 2022 er revideret ned med 0,6 pct. point i forhold til den seneste opgørelse, hvilket skyldes en nedjustering af produktionen i erhvervsservice, se mere under Særlige forhold. Opgørelsen af nationalregnskabet er mere usikker end normalt pga. de særlige omstændigheder omkring COVID-19-pandemien. Se mere under Særlige forhold.

Nationalregnskab  2. kvt. 2022

31. august 2022 - Nr. 292

Hent som PDF

Næste udgivelse: 30. september 2022

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Industrien forventer i mindre grad stigende priser

30. august 2022

Når virksomhederne vurderer deres forventninger til deres salgspriser de kommende tre måneder, er der generelt et billede af at færre forventer stigende priser. Der er dog fortsat en overvægt af virksomheder, som forventer stigende priser. Figuren neden for viser, hvor stor overvægten er, udtrykt ved nettotal, der angiver andelen, der forventer stigende priser fratrukket andelen, der forventer faldende priser. Her ses det, at industrien nu er på det laveste niveau i år og kun serviceerhvervet oplever en stigning på månedsbasis. I bygge og anlægsbranchen er der en overvægt af virksomheder, der forventer at priserne på deres tilbud ved licitation vil falde over de kommende måneder.

Konjunkturbarometer for erhvervene  august 2022

30. august 2022 - Nr. 291

Hent som PDF

Næste udgivelse: 29. september 2022

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Stigning i antal bevillinger af støtte til handicapbil

29. august 2022

I 2021 var der 1.391 bevillinger af støtte til køb af handicapbil, hvilket er 58 eller 4,3 pct. flere bevillinger end i 2020. I samme periode faldt antallet af afslag med 84 eller 8,7 pct. I 2021 modtog kommunerne 2.277 ansøgninger, hvilket er næsten samme niveau som i 2020. Borgere mellem 18-64 år med varigt nedsat fysisk eller psykisk funktionsniveau kan ansøge om støtte til køb af handicapbil hos kommunen. Andelen af ansøgninger, der resulterede i en bevilling af støtte i 2021, var 61,1 pct.

Støtte til handicapbil  2021

29. august 2022 - Nr. 290

Hent som PDF

Næste udgivelse: 24. august 2023

Alle udgivelser i serien: Støtte til handicapbil

Kontakt

Johanna Jallberg, tlf. 20 16 01 71

Kilder og metode

Indberetning om støtte til køb af handicapbiler modtages fra 98 kommuner. Statistikken om støtte til køb af handicapbil opgør pr. kommune antallet af ansøgninger fordelt på afslag og bevillinger, sagsbehandlingstid og størrelsen på bevilget støttebeløb.

Vis hele teksten »
« Minimer teksten
Statistik­dokumentation

Støtte til handicapbil
Uændret detailsalg i juli men nedadgående trend

26. august 2022

Detailhandlens omsætningsindeks for juli er uændret i forhold til juni, når der korrigeres for prisudvikling, normale sæsonudsving og effekten af handelsdage. Udviklingen afspejler, at en stigning i andre forbrugsvarer på 0,12 pct. akkurat opvejes af fald i fødevarer og andre dagligvarer samt beklædning mv. på hhv. 0,10 og 0,02 pct. Over perioden maj-juli ses et fald på 2,5 pct. i forhold til de foregående tre måneder. Dermed fortsætter den nedadgående trend i detailsalget.

Detailomsætningsindeks  juli 2022

26. august 2022 - Nr. 289

Hent som PDF

Næste udgivelse: 28. september 2022

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
Kvinder har større formuer i livsvarige pensioner

25. august 2022

Kvinder i aldersgruppen 60-64 år havde større pensionsformuer stående i livsvarig pension end mænd i samme aldersgruppe ved udgangen af 2021. Til gengæld havde mænd samlet set større formuer stående på tværs af alle opsparingsformer. Kvinder havde i gennemsnit 566.000 kr. af deres pensionsformue stående i livsvarig pension ekskl. ATP, hvor 60-64-årige mænd i samme aldersgruppe i gennemsnit havde 503.000 kr. i 2021. Kvinder i aldersgruppen havde dermed 11,1 pct. mere i livsvarig pension ekskl. ATP end mænd. På den anden side var værdien af mænds ratepensioner 140,0 pct. højere end kvinders. Ratepension var den opsparingsform, hvor der var den største kønsforskel.

Pensionsformuer  2021

25. august 2022 - Nr. 288

Hent som PDF

Næste udgivelse: 26. juli 2023

Alle udgivelser i serien: Pensionsformuer

Kontakt

Jarl Christian Quitzau, tlf. 23 42 35 03

Kilder og metode

Statistikken om pensionsformuer er baseret på Danmarks Statistiks formueregister og omhandler dels størrelsen af pensionsformuer for personer i Danmark, og dels pensionsformuer opsparet i danske selskaber af personer i Danmark og udlandet. Populationen er afgrænset til personer på mindst 18 år og som er bosat i Danmark d. 31. december i året. Tjenestemandspensioner og indefrosne feriemidler indgår ikke.

Vis hele teksten »
« Minimer teksten
Statistik­dokumentation

Formue og gæld
Udenlandske gæster er tilbage i feriehusene

24. august 2022

Der var i alt 4,2 mio. overnatninger i udlejede danske feriehuse i juli måned, hvilket er en lille nedgang i forhold til samme måned i de foregående tre år. Efter to år med COVID-19-restriktioner og markant færre udenlandske gæster vendte især de tyske og norske gæster tilbage til de danske feriehuse. I alt var der 2,6 mio. udenlandske overnatninger i juli, hvoraf 2,0 mio. var tyske og 0,4 mio. var norske. Til gengæld kom der ikke en gentagelse af de sidste to års ekseptionelt høje antal danske overnatninger. I juli 2022 var der 1,6 mio. danske overnatninger, hvilket er et fald på 46 pct. i forhold til 2021. Niveauet af danske overnatninger er dog stadig højere end før pandemien.

Feriehusudlejning  juli 2022

24. august 2022 - Nr. 287

Hent som PDF

Næste udgivelse: 21. september 2022

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Hjemmearbejde er mere udbredt end før COVID-19

24. august 2022

Andelen af beskæftigede, som hyppigt arbejdede hjemme, var 10,9 pct. i andet kvartal 2022. Det er et fald på 3,4 procentpoint fra første kvartal. Niveauet for hyppigt hjemmearbejde var dog fortsat højere, end det var, inden COVID-19-pandemien ramte Danmark. I de fire kvartaler, før COVID-19-pandemien startede i første kvartal 2020, lå andelen således i gennemsnit på 7,8 pct. Kvartalet med størst andel af hyppigt hjemmearbejde under pandemien var første kvartal 2021 med 28,3 pct. Det viser ikke-sæsonkorrigerede tal fra Arbejdskraftundersøgelsen.

Arbejdskraftundersøgelsen (kvt.)  2. kvt. 2022

24. august 2022 - Nr. 286

Hent som PDF

Næste udgivelse: 23. november 2022

Alle udgivelser i serien: Arbejdskraftundersøgelsen (kvt.)

Kontakt

Ida Frederikke Mathiesen, tlf. 21 49 48 53

Kilder og metode

AKU er baseret på kvartalsvise interview med ca. 18.000 personer i alderen 15-89 år og er Danmarks største løbende interviewundersøgelse. I de tal, der bringes i denne udgivelse, er der i modsætning til AKU-hovedtallene om ledighed og beskæftigelse ikke foretaget sæsonkorrektion af de viste tal. Læs mere om sæsonkorrektion på www.dst.dk/saesonkorrektion.AKU benytter de internationalt anvendte definitioner af beskæftigelse og ledighed. Beskæftigede har minimum én times arbejde i den uge, de spørges om. De ledige er de ubeskæftigede aktivt jobsøgende, der kan tiltræde job inden for to uger. Alle øvrige personer betragtes definitorisk som værende uden for arbejdsstyrken.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)

Del sidens indhold
Forbrugertilliden uændret siden juli

23. august 2022

Forbrugertilliden for august måned ligger på minus 25,1 og er dermed omtrent den samme som i juli, hvor den lå på minus 25,6. Med indikatoren for august, har forbrugertilliden været stort set uændret de seneste tre måneder. Gennemsnittet for de seneste seks måneder ligger på minus 22,2. Den næsten uændrede forbrugertillid skyldes hovedsageligt et fald i indikatorerne om forbrugernes vurdering af Danmarks nuværende økonomiske situation, samt faldet i købelysten, samtidig med en stigning i indikatorerne om forbrugerens forventninger til Danmarks og familiens økonomiske situation om et år, sammenlignet med i dag. Forbrugertilliden belyser befolkningens syn på dens nuværende og fremtidige økonomiske situation.

Forbrugerforventninger  august 2022

23. august 2022 - Nr. 284

Hent som PDF

Næste udgivelse: 22. september 2022

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Inflationen stiger fortsat i Danmark og EU

23. august 2022

Inflationen i Danmark steg i juli 2022 til 9,6 pct. fra 9,1 pct. i juni 2022. I samme periode steg inflationen samlet i de 27 EU-lande fra 9,6 pct. til 9,8 pct., mens den i euroområdet steg fra 8,6 pct. til 8,9 pct. I både Danmarks og EU's tilfælde er det den højest målte inflation i den tid, det EU-harmoniserede forbrugerprisindeks er blevet opgjort, hvilket er siden 1997. I både Danmark og EU er det i høj grad prisstigninger på fødevarer, der trækker inflationen op i juli i forhold til juni.

EU-harmoniseret forbrugerprisindeks  juli 2022

23. august 2022 - Nr. 285

Hent som PDF

Næste udgivelse: 21. september 2022

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
7.000 flere lønmodtagere i juni

22. august 2022

Antallet af lønmodtagere steg med 7.000 personer fra maj til juni, hvilket svarer til en stigning på 0,2 pct. Med stigningen i juni er lønmodtagerbeskæftigelsen steget 17 måneder i træk, og antallet af lønmodtagere er siden januar 2021 steget med i alt 199.000 personer. I juni var der 2.963.000 personer med lønmodtagerjob, når der er taget højde for almindelige sæsonbevægelser. Opgørelsen for juni er behæftet med større usikkerhed end normalt, se beskrivelsen under Særlige forhold neden for.

Beskæftigelse for lønmodtagere (md)  juni 2022

22. august 2022 - Nr. 283

Hent som PDF

Næste udgivelse: 23. september 2022

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Fald i det fuldførte byggeri i andet kvartal

19. august 2022

Det samlede fuldførte etageareal i andet kvartal 2022 endte på 1,9 mio. m2, hvilket er et fald på 3 pct. i forhold til første kvartal. Faldet ses i fuldførelsen af erhvervsbygninger og øvrige bygningstyper, mens det fuldførte byggeri af beboelsesbygninger steg. Ser man på antallet af fuldførte boliger, blev der i andet kvartal fuldført 10.127 boliger, hvilket er en stigning på 24 pct. i forhold til første kvartal. Alle tal er korrigeret for normale sæsonudsving. Herudover er der korrigeret for forsinkede registreringer i BBR, men opgørelsen af den seneste byggeaktivitet skal generelt tages med forbehold, da datagrundlaget for de seneste perioder er usikkert.

Byggeaktivitet  2. kvt. 2022

19. august 2022 - Nr. 282

Hent som PDF

Næste udgivelse: 14. december 2022

Alle udgivelser i serien: Byggeaktivitet

Kontakt

Kasper Emil Freiman, tlf. 23 45 47 32

Majbrit Holst, tlf. 24 94 08 24

Kilder og metode

Statistikken over byggevirksomheden udarbejdes på grundlag af Bygnings- og Boligregistret (BBR). Byggetallene er estimerede med henblik på at tage højde for de erfaringsmæssigt store forsinkelser i indberetningerne af byggesager til BBR. Der foretages korrektioner af de offentliggjorte tal tilbage i tiden.

Vis hele teksten »
« Minimer teksten
Statistik­dokumentation

Byggeaktiviteten
Hver femte bekæmper madspild ved brug af apps

16. august 2022

Bæredygtighed fylder generelt mere i forbrugernes bevidsthed. 800.000 borgere reducerede madspild i starten af 2022 ved hjælp af apps. Det svarer til 18 pct. af befolkningen mellem 16 og 74 år. Forbrugerne kan mindske madspild ved enten at hente overskudsmad på et spisested eller ved at købe varer, som nærmer sig sidste salgsdato i fødevarebutikkerne, til nedsat pris. Man kan også søge inspiration til at bruge de madvarer, der i forvejen ligger i køleskabet. Det er i høj grad de yngre kvinder under 25 år, der anvender madspildsapps.

It-anvendelse i befolkningen  2022 brug af grønne apps (madspild)

16. august 2022 - Nr. 281

Hent som PDF

Næste udgivelse: 17. august 2023

Alle udgivelser i serien: It-anvendelse i befolkningen

Kontakt

Anne Vibeke Jacobsen, tlf. 20 14 84 28

Anton Erenbjerg, tlf. 20 14 57 90

Kilder og metode

Oplysningerne kommer fra undersøgelsen It-anvendelse i befolkningen 2025. Undersøgelsen er baseret på resultaterne fra 3.876 gennemførte interviews i april-juni 2025 blandt et repræsentativt udsnit af befolkningen i alderen 16-74 år. Sammenligninger tilbage i tid skal gøres med forbehold for ændring i formuleringer samt ændring i filteret. Læs mere om kilder og metoder i statistikdokumentationen om it-anvendelse i befolkningen.

Vis hele teksten »
« Minimer teksten
Statistik­dokumentation

It-anvendelse i befolkningen

Del sidens indhold
Fremgang i BNP og beskæftigelse i andet kvartal

15. august 2022

BNP-indikatoren peger på en fremgang på 0,7 pct. i det sæsonkorrigerede reale BNP i andet kvartal af 2022. Fremgangen var specielt drevet af udviklingen i industrien samt hotel- og restaurationsbranchen. Væksten var dog bredt funderet med fremgang for de fleste brancher, inklusive det offentlige. Den positive udvikling for hoteller og restauranter skal bl.a. ses i lyset af, at de var påvirket af COVID-19-relaterede restriktioner og nedlukninger i begyndelsen af året. Beskæftigelsesindikatoren peger på en stigning på 0,7 pct. i den samlede beskæftigelse i andet kvartal. Med beskæftigelsesstigningen i andet kvartal har der dermed været uafbrudt fremgang siden første kvartal 2021. Usikkerheden på BNP-indikatoren er større end sædvanlig især som følge af COVID-19-pandemien. Se mere neden for under Særlige forhold.

BNP-indikator  2. kvt. 2022

15. august 2022 - Nr. 279

Hent som PDF

Næste udgivelse: 15. november 2022

Alle udgivelser i serien: BNP-indikator

Kontakt

 Jonas Dan Petersen, tlf. 30 57 18 26

Søren Havn Gjedsted, tlf. 30 45 28 67

Kilder og metode

Indikatoren giver et foreløbig estimat af BNP-væksten beregnet fra produktionssiden i et system, der sikrer konsistens med nationalregnskabets begrebsapparat. Læs mere i notatet Dokumentation af BNP-indikator.

Vis hele teksten »
« Minimer teksten
Statistik­dokumentation

Nationalregnskab: Årligt

Del sidens indhold